ઊંઝા ઉમિયા માતાજી સંસ્થાન દ્વારા ૧૮થી ૨૨ ડિસેમ્બર દરમિયાન આસ્થાની અભિવ્યક્તિ અને લોકઉન્નતીના અવસર સમા લક્ષચંડી મહાયજ્ઞ-૨૦૧૯નું આયોજન કરાયું હોઈ, હવે ફરી એકવાર ઊંઝા વૈદિક મંત્રોચ્ચારથી ગુંજી ઉઠશે, જેના માટે આશરે ૫૦૦ એકરમાં મા ઉમિયાનગરનું નિર્માણ થઈ રહ્યું છે, જેમાં ૧૦૮ યજ્ઞકુંડ સાથેની ૮૧ ફૂટ ઊંચી યજ્ઞશાળા અને એક લાખ ચોરસ ફૂટથી વધુના ક્ષેત્રફળમાં ૩૫૦૦ માણસો પૂજાવિધિ માટે બેસી શકે તેવી વ્યવસ્થા હશે.